[{"text_idx": "#000005", "text": "Anv ke\u0302riou\u0300 Breizh e brezhoneg"}, {"text_idx": "#000006", "text": "Ke\u0302riou\u0300 Breizh dre strollad kumuniou\u0300, bro ha paou\nKe\u0302riou\u0300 Breizh dre strollad kumuniou\u0300"}, {"text_idx": "#000008", "text": "Breizh, eus ar rouantelezh mil bloaz d\u2019ar rannvro europat\nPenaos skrivan\u0303 ho chomlec\u2019h e brezhoneg?"}, {"text_idx": "#000009", "text": "Breizh, eus ar rouantelezh mil bloaz d\u2019ar rannvro europat"}, {"text_idx": "#000011", "text": "Abaoe pell e fell d\u2019ar Vretoned skrivan\u0303 o chomlec\u2019h e brezhoneg. Mont a ra an emzalc\u2019h-se gant kresk ingal c\u2019hoant ar Vretoned adpiaouan\u0303 o yezh, d\u2019an nebeutan\u0303 evit ar re a gred e dazont o sevenadur yezhel pinvidik ha bev. Skrivan\u0303 e chomlec\u2019h e brezhoneg zo un dra boutin a-walc\u2019h e kevredigezh Breizh an deiz a hiziv! N\u2019eus nemet un draig bennak a-dreuz! N\u2019eo ket anavezet an dra-se gant ar Post ha ne vez ket broudet an dud d\u2019ober gant hor yezh. N\u2019eo nemet a-drugarez da youl vat paotred al lizhiri ma c\u2019hell ar vrezhonegerien tapout o lizhiri gant ur chomlec\u2019h e brezhoneg, gourc\u2019hemennou\u0300 dezho!"}, {"text_idx": "#000014", "text": "N\u2019eo ket diaes skrivan\u0303 e chomlec\u2019h e brezhoneg. Hen\u0303vel eo ouzh e skrivan\u0303 e galleg, nemet e vo chen\u0303chet anviou\u0300 ar straed hag ar ge\u0302r gant geriou\u0300 brezhoneg. Ma\u2019z oc\u2019h boaz da skrivan\u0303 hoc\u2019h anv familh gant e stumm brezhonek, gwelloc\u2019h a se ha grit gantan\u0303!"}, {"text_idx": "#000015", "text": "Kalz brezhonegerien a blij dezho skrivan\u0303 anv o bro en dibenn. Grit hen\u0303vel neuze!"}, {"text_idx": "#000016", "text": "En Europa eo boaz an dud da skrivan\u0303 pennlizherenn o broad dirak ar c\u2019hod post. BZH eo ar c\u2019hod evit Breizh."}, {"text_idx": "#000017", "text": "Pa vezit en estrenvro na zison\u0303jit ket skrivan\u0303 anv ar stad evel-henn:"}, {"text_idx": "#000018", "text": "Geriou\u0300 talvoudus, un nebeud geriou\u0300 talvoudus da skrivan\u0303 ho chomlec\u2019h e brezhoneg"}, {"text_idx": "#000019", "text": "Grit hervez reolennou\u0300 ar yezhadur"}, {"text_idx": "#000021", "text": "Ke\u0302riou\u0300 e brezhoneg, roll ar c\u2019he\u0302riou\u0300 e Breizh hervez urzh al lizherenneg"}, {"text_idx": "#000023", "text": "Gwir ha lezennou\u0300, aotreet omp d\u2019ober gant ar brezhoneg er chomlec\u2019hiou\u0300?"}, {"text_idx": "#000024", "text": "Ar Fran\u0303s zo unan eus ar broiou\u0300 nemeto en Europa na anavez ket gwiriou\u0300 ar yezhou\u0300 rannvroel pe minorelaet. Skrivan\u0303 e chomlec\u2019h e brezhoneg pe ober gant ar brezhoneg er velestradurezh n\u2019eo ket aotreet. Daoust da se ez eus meur a gannad ha keodedad zo mennet da gas ar brezhoneg war-raok. Perak e vefe tu d\u2019hon amezeien en Europa: Katalaniz, Euskariz, Kembreiz hag all... d\u2019ober gant o yezh ha ne vefe gwir ebet gant ar Vretoned?"}, {"text_idx": "#000025", "text": "Mont a ra ar brezhoneg war-raok. Peurwiriekaet eo bet \u201cKarta Europa ar yezhou\u0300 rannvroel pe minorelaet\u201d. Nac\u2019het eo bet gant Kuzul ar Bonreizh diwezhatoc\u2019h a-enep ali ar Prezidant hag ar gouarnamant. Mellad 2 ar bonreizh a zispleg: \u201car galleg eo yezh ar Republik\u201d. Ouzhpennet e oa bet ar mellad-se e 1992 evit mont a-enep da saoznekaat ar galleg, san\u0303set. E gwirionez e ya a-enep da yezhou\u0300 all ar Fran\u0303s ivez. Ur youl bolitikel a zo, met enebet e vez outi gant un nebeud jakobined staget start ouzh ar galloud."}, {"text_idx": "#000026", "text": "An dra-se a dalvez n\u2019eus yezh all ebet estreget ar galleg a vez aotreet gant ar velestradurezh. Ar chomlec\u2019hiou\u0300 a rank bezan\u0303 skrivet e galleg neuze. Dalc\u2019het e vez d\u2019ar reolenn-se gant Ar Post, met e gwirionez e vez kaset al lizhiri gant paotred Ar Post ha pa vefe ar chomlec\u2019h en ur yezh all eus ar Fran\u0303s (brezhoneg, elzaseg, euskareg, katalaneg, korseg, flandrezeg pe okitaneg)."}, {"text_idx": "#000027", "text": "Trawalc\u2019h gant ar pilpouzerezh-se! E ke\u0302riou\u0300 zo e vez anviou\u0300 divyezhek d\u2019ar straedou\u0300. Ar pezh a dalv e c\u2019heller skrivan\u0303 e chomlec\u2019h en unan eus an div yezh. Nemet ne vez graet kement-se nemet gant un nebeud ke\u0302riou\u0300 e Breizh."}, {"text_idx": "#000028", "text": "Paotred al lizhiri \u2018zo tud a feson, a-drugarez dezho e resevomp hol lizhiri"}, {"text_idx": "#000029", "text": "Evel hon eus meneget endeo eo a-drugarez da baotred al lizhiri ma resevomp hol lizhiri bemdez."}, {"text_idx": "#000030", "text": "Pa vez skrivet ar chomlec\u2019hiou\u0300 e brezhoneg e vezont kaset hen\u0303vel d\u2019an dud evel ma vefent e galleg. Daoust da renerezh ar Post e tiviz paotred al lizhiri hag implijidi all ar Post eo ret kas o lizhiri bemdez d\u2019an dud."}, {"text_idx": "#000031", "text": "Gourc\u2019hemennou\u0300 a rankomp kas dezho evit al labour youlek a reont bemdez."}, {"text_idx": "#000033", "text": "Hil rouaned ha duged Breizh"}]